Vashington shahrida 19 iyun kuni Oliy Majlis Senati raisi Tanzila Norboyeva AQSh savdo vakili (USTR) o‘rinbosari Kristofer Uilson bilan uchrashuv o‘tkazdi. Bu haqda yuqori palata axborot xizmati xabar qildi. Suhbat avvalida AQSh tomoniga majburiy mehnatga qarshi kurashish, fuqarolarning mehnat huquqlarini ta’minlash va normativ-huquqiy bazani takomillashtirish sohasidagi ishlar haqida ma’lumot berilgan. USTR vakili O‘zbekistonning majburiy mehnatga barham berish borasidagi yutuqlarini yuqori baholab, Cotton Campaign koalitsiyasining paxta boykoti bekor qilinganiga to‘xtalib o‘tgan.